हमले के शिकार व्यवसायी से मिलने पहुंचे विधायक वेद नारंग
बरवाला | मेनबाजार में स्थित लुधियाना इलेक्ट्रॉनिक्स के मालिक विनोद असीजा पर आठ दस नकाबपोश हमलावरों द्वारा किए गए जानलेवा हमले को लेकर विधायक वेद नारंग ने हमले की कड़ी निंदा की है। विधायक नारंग ने शनिवार को हिसार हॉस्पिटल में जाकर पीडि़त दुकानदार का हाल जाना। विधायक ने एसपी राजेंद्र कुमार मीणा से बात कर दोषियों को तुरंत गिरफ्तार करने की बात कही। हलका विधायक ने कहा कि व्यापारी वर्ग लगातार शहर में हो रही वारदातों से सहमा हुआ है। इस अवसर पर राजेश तनेजा, मनोज कथूरिया, पार्षद अनिल संदूजा, अनु ढींगड़ा, संजय संदूजा, कपिल मेहंदीरत्ता, राजेश आनंद, विक्की आहूजा, दिनेश कथूरिया आदि विधायक के साथ मौजूद थे।
awa_Deva hin_Deva